ಶಾಂತಿ ದವೆ

ಶಾಂತಿ ದವೆ (ಜನನ ೨೫ ಸೆಪ್ಟೆಂಬರ್ ೧೯೩೧) ಒಬ್ಬ ಭಾರತೀಯ ವರ್ಣಚಿತ್ರಕಾರ ಮತ್ತು ಶಿಲ್ಪಿ,   ಇಪ್ಪತ್ತನೇ ಶತಮಾನದ ಪ್ರಮುಖ ಭಾರತೀಯ ಕಲಾವಿದರಲ್ಲಿ ಒಬ್ಬರೆಂದು ಅನೇಕರು ಪರಿಗಣಿಸಲ್ಪಟ್ಟಿದ್ದಾರೆ.  ಅವರು ಲಲಿತ ಕಲಾ ಅಕಾಡೆಮಿ ಮತ್ತು ಸಾಹಿತ್ಯ ಕಲಾ ಪರಿಷತ್ತಿನ ಮಾಜಿ ಸದಸ್ಯರಾಗಿದ್ದಾರೆ.  ಭಾರತ ಸರ್ಕಾರವು ೧೯೮೫ ರಲ್ಲಿ ಅವರಿಗೆ ಪದ್ಮಶ್ರೀಯ ಗೌರವವನ್ನು ನೀಡಿತು 

 ಜೀವನಚರಿತ್ರೆ 
ದವೆ, ೨೫ ಸೆಪ್ಟೆಂಬರ್ ೧೯೩೧ ರಂದು ಉತ್ತರ ಗುಜರಾತ್ ಗ್ರಾಮವಾದ ಬಾದ್ಪುರದಲ್ಲಿ ಒಂದು ಸಾಧಾರಣ ಕುಟುಂಬದ ನಾಲ್ಕು ಮಕ್ಕಳಲ್ಲಿ ಒಬ್ಬರಾಗಿ ಜನಿಸಿದರು.  ಅವರು 1951 ರಲ್ಲಿ ಬರೋಡಾದ ಮಹಾರಾಜ ಸಯಾಜಿರಾವ್ ವಿಶ್ವವಿದ್ಯಾನಿಲಯದಿಂದ ತಮ್ಮ ಶಿಕ್ಷಣವನ್ನು ಪಡೆದರು, ಅಲ್ಲಿಂದ ಅವರು ಫೈನ್ ಆರ್ಟ್ಸ್ ಫ್ಯಾಕಲ್ಟಿಯಲ್ಲಿ ತಮ್ಮ ಪದವಿ ಮತ್ತು ಸ್ನಾತಕೋತ್ತರ ಅಧ್ಯಯನವನ್ನು ಪೂರ್ಣಗೊಳಿಸಿದರು.  ಅವರು ಬ್ಯಾನರ್‌ಗಳು ಮತ್ತು ಸೈನ್ ಬೋರ್ಡ್‌ಗಳನ್ನು ಮಾಡುವ ವಾಣಿಜ್ಯ ಕಲಾವಿದರಾಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು ಆದರೆ ನಿಧಾನವಾಗಿ ವರ್ಣಚಿತ್ರಕಾರರಾಗಿ ತಮ್ಮ ಛಾಪು ಮೂಡಿಸಿದರು. ಇವರ ಚಿತ್ರಕೃತಿಗಳು ನ್ಯೂಯಾರ್ಕ್ ನ  ಜೆ.ಎಫ಼್. ಕೆ  ವಿಮಾನ ನಿಲ್ದಾಣದ  ವಿ.ಐ.ಪಿ ಲಾಂಜ್‌ಗಳಲ್ಲಿ,  ನ್ಯೂಯಾರ್ಕ್ ನ ಏರ್ ಇಂಡಿಯಾ ಬುಕಿಂಗ್ ಕಚೇರಿಗಳಲ್ಲಿ, ಲಾಸ್ ಏಂಜಲೀಸ್, ರೋಮ್, ಸಿಡ್ನಿ ಮತ್ತು ಪರ್ತ್ ನಲ್ಲಿ ರಾರಾಜಿಸಿತ್ತಿವೆ. Gargi Gupta, "Distress sale?", Business Standard, January 24, 2013  ವಿಮಾನ ನಿಲ್ದಾಣದಲ್ಲಿನ  ಇವರ ಭಿತ್ತಿಚಿತ್ರ  ವನ್ನು ನ್ಯೂಯಾರ್ಕ್ ಟೈಮ್ಸ್ ತನ್ನ ಮುಖಪುಟದಲ್ಲಿ ೫ ಫೆಬ್ರವರಿ ೧೯೬೪ ರಂದು ಲಿಟಲ್ ಗುಜರಾತ್ ಎಂಬ ಶೀರ್ಷಿಕೆಯಡಿಯಲ್ಲಿ ಪ್ರಕಟಿಸಿತು. 

ದವೆ ಅವರ ಚಿತ್ರಕೃತಿಗಳು ಅಮೂರ್ತವಾಗಿರುತ್ತವೆ, ಅಲಂಕಾರ ಲಿಪಿ(ಕ್ಯಾಲಿಗ್ರಫಿ), ತೈಲ ವರ್ಣ, ಎನ್ಕಾಸ್ಟಿಕ್ (ಬಿಸಿ ಮೇಣದ ಚಿತ್ರಕಲೆ)  ತಂತ್ರಗಳನ್ನು ಬಳಸುತ್ತಾರೆ. ಅವರು ಮರದ ಬ್ಲಾಕ್ ಪೇಂಟಿಂಗ್, ಕಲ್ಲಿನ ಕೆತ್ತನೆ ಮತ್ತು ನೇಯ್ಗೆಯನ್ನು ಒಳಗೊಂಡಿರುವ ದೊಡ್ಡ ಪ್ರಮಾಣದ ಹಲವಾರು ಭಿತ್ತಿಚಿತ್ರಗಳನ್ನು ಮಾಡಿದ್ದಾರೆ.  ಅವರು ೧೯೫೭ ರಲ್ಲಿ ತಮ್ಮ ಮೊದಲ ವೈಯಕ್ತಿಕ ಪ್ರದರ್ಶನವನ್ನು ಮಾಡಿದರು.  ಪ್ರಪಂಚದ ಅನೇಕ ಭಾಗಗಳಲ್ಲಿ ಫಿಲಿಪೈನ್ಸ್, ಸ್ವಿಟ್ಜರ್ಲೆಂಡ್, ಲಂಡನ್, ಜಪಾನ್, ಫ್ರಾನ್ಸ್, ಪೂರ್ವ ಯುರೋಪ್ ಮತ್ತು ಮಧ್ಯಪ್ರಾಚ್ಯದಂತಹ ಸ್ಥಳಗಳಲ್ಲಿ ಚಿತ್ರಪ್ರದರ್ಶನಗಳನ್ನು ಮಾಡಿದ್ದಾರೆ.  ಅವರ ರಚನೆಗಳನ್ನು ನ್ಯಾಷನಲ್ ಗ್ಯಾಲರಿ ಆಫ್ ಮಾಡರ್ನ್ ಆರ್ಟ್, ನವದೆಹಲಿ ಮತ್ತು ಅನೇಕ ಸಾರ್ವಜನಿಕ ಸ್ಥಳಗಳಂತಹ ಆರ್ಟ್ ಗ್ಯಾಲರಿಗಳಲ್ಲಿ ಪ್ರದರ್ಶಿಸಲಾಗುತ್ತದೆ. ಅವರ ವರ್ಣಚಿತ್ರಗಳನ್ನು ಕ್ರಿಸ್ಟೀಸ್ "Christie's profile".   ಸೋಥೆಬಿಸ್  ಮತ್ತು ಬೋನ್‌ಹಾಮ್ಸ್‌ನಂತಹ ಪ್ರತಿಷ್ಠಿತ ಪ್ರದರ್ಶನ ಮಳಿಗೆಗಳಲ್ಲಿ ಮಾರಾಟವಾಗಿದೆ. 

ದವೆ ಅವರು ಸಾಹಿತ್ಯ ಕಲಾ ಪರಿಷತ್ತಿನ ಮಾಜಿ ಸದಸ್ಯರಾಗಿದ್ದಾರೆ ಮತ್ತು ಲಲಿತ ಕಲಾ ಅಕಾಡೆಮಿಯ ಕಾರ್ಯಕಾರಿ ಮಂಡಳಿಯ ಸದಸ್ಯರಾಗಿ ಸೇವೆ ಸಲ್ಲಿಸಿದ್ದಾರೆ. 

 ಪ್ರಶಸ್ತಿಗಳು ಮತ್ತು ಮನ್ನಣೆ 
ದವೆ ಅವರು ೧೯೫೬ ರಿಂದ ೧೯೫೮ ರವರೆಗೆ ಸತತವಾಗಿ ಮೂರು ವರ್ಷಗಳ ಕಾಲ ಲಲಿತ ಕಲಾ ಅಕಾಡೆಮಿಯನ್ನು ಗೆದ್ದಿದ್ದಾರೆ  ಭಾರತ ಸರ್ಕಾರವು ಅವರಿಗೆ 1985 ರಲ್ಲಿ ಪದ್ಮಶ್ರೀ ಎಂಬ ನಾಗರಿಕ ಗೌರವವನ್ನು ನೀಡಿತು 

 ಇದನ್ನುನೋಡಿ 

 ಎನ್ಕಾಸ್ಟಿಕ್ ಪೇಂಟಿಂಗ್

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 



ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೩೧ ಜನನ
ವರ್ಗ:ಭಾರತ ಕಲೆ
ವರ್ಗ:ಚಿತ್ರಕಾರರು
ವರ್ಗ:ಗುಜರಾತಿ
ವರ್ಗ:ಪದ್ಮಶ್ರಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ಕನ್ನಡ ವಿಕಿಪೀಡಿಯ ಸಮುದಾಯ ಬೆಳವಣಿಗೆ